Yoweri Museveni

Yoweri Kaguta Museveni [yo-wé-ri mu-sé-vé-ni] (lahir 15 September 1945) ialah seorang ahli politik dari Uganda yang berkhidmat sebagai Presiden negara berkenaan sejak tahun 1986.

Awal hidup dan pendidikan
Museveni lahir pada 15 September 1944 di Ntungamo, Naungan Uganda British. Ayahnya, Mzee Amos Kaguta (1916–2013), merupakan seorang penggembala lembu manakala ibunya, Esteri Kokundeka Nganzi (1918–2001), seorang suri rumah.

Pada tahun 1967, beliau melanjutkan pelajarannya ke University of Dar es Salaam di Tanzania di mana beliau mempelajari bidang perekonomian dan sains politik. Beliau turut mengikuti fahaman Marxisme serta melibatkan diri dalam pergerakan politik Pan-Afrikanisme secara radikal. Beliau turut menerima latihan perang gerilya oleh "Barisan Pembebasan Mozambique (Frente de Libertação de Moçambique, FRELIMO) ketika berada di kawasan jajahan Portugis tersebut dalam suatu delegasi Barisan Revolusioner Afrika Pelajar Universiti.

Dalam konflik antara Uganda dan Tanzania
Perang Uganda-Tanzania tercetus antara kedua-dua negara Uganda dan Tanzania berikutan rejim Idi Amin yang merampas harta para pedagang dan menghalau golongan imigran Asia dari Uganda selepas menggulingkan pemerintahan Milton Obote; malah, sebanyak berpuluh-puluh ribuan orang yang dianggap sebagai bersubahat menjatuhkan rejim Idi ditangkap, diseksa dan dibunuh. Julius Nyerere memberikan suaka kepada Obote serta ribuan pembangkang rejim Amin yang semakin meningkat bilangannya di Tanzania. Setelah beberapa lama di mana askar-askar gerilya mendapat latihan mereka, merek menyerang Uganda dari Tanzania pada September 1972 namun ditangkis kuat tentera rejim Idi sehingga menyebabkan korban yang banyak.

Pada bulan Oktober tahun sama, kedua-dua pihak Tanzania dan Uganda menandatangani Perjanjian Mogadishu yang menghalang para pemberontak memasuki kawasan milik Tanzania atas tujuan peperangan menentang Uganda. Museveni bertindak balas dengan membentuk kelompok militan Front for National Salvation pada tahun 1973.

Yoweri mengangkat sumpah sebagai Presiden Uganda pada 26 Januari 1986."Museveni sworn in as President", The Times, 30 January 1986

Pemerintahan
Rujukan

Bacaan lanjut
"Uganda's 'Benevolent' Dictatorship", J. Oloka-Onyango, University of Dayton
Pautan luar
Laman web persendirian rasmi

Kategori: Kelahiran 1944
Kategori: Orang hidup
Kategori: Presiden Uganda